Han kom fra Stralsund og hevdet selv å nedstamme fra den adelige Heinrich van Haven, som levet i 1400-årene. Han kom til Bergen senest i 1625, hvor han i forbindelse med komedieoppførelse var iblandet en drapssak. Han omtales som maler, skildrer og kontrafeier og var beundret i samtiden for billedhuggerarbeide såvel som for sitt talent for å utkle dukker. Kong Christian IV skal ha invitert ham til hovedstaden, men van Haven avslo på grunn av sin alder.